OpenLLM-France/wikimedia huggingface dataset:
# Delhi (Califòrnia)

Delhi és una concentració de població designada pel cens dels Estats Units a l'estat de Califòrnia. Segons el cens del 2000 tenia 8.022 habitants.

## Demografia

Segons el cens del 2000, Delhi tenia 8.022 habitants, 2.126 habitatges, i 1.832 famílies. La densitat de població era de 666,1 habitants/km².
Dels 2.126 habitatges en un 56,4% hi vivien nens de menys de 18 anys, en un 67,1% hi vivien parelles casades, en un 12,3% dones solteres, i en un 13,8% no eren unitats familiars. En el 10,8% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,75 i el nombre mitjà de persones que vivien en cada família era de 4.
Per edats la població es repartia de la següent manera: un 37% tenia menys de 18 anys, un 10,3% entre 18 i 24, un 31,9% entre 25 i 44, un 14,9% de 45 a 60 i un 5,9% 65 anys o més.
L'edat mediana era de 27 anys. Per cada 100 dones de 18 o més anys hi havia 102,1 homes.
La renda mediana per habitatge era de 41.629 $ i la renda mediana per família de 42.702 $. Els homes tenien una renda mediana de 31.321 $ mentre que les dones 19.777 $. La renda per capita de la població era de 12.960 $. Entorn del 9,8% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Delhi». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Delhi». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Danevo

Danevo (en rus: Данево) és un poble de l'óblast de Riazan, a Rússia, segons el cens del 2010 tenia 91 habitants.

## Referències

* ↑ «Схема территориального планирования Касимовского муниципального района Рязанской области». Федеральная государственная информационная система территориального планирования (ФГИС ТП).
* ↑ «Akapovo». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ Koriakov, I. B.. «База данных «Этно-языковой состав населённых пунктов России»».
# David Darling

David Darling (Elkhart, 3 de març de 1941 - Goshen, 8 de gener de 2021) va ser un violoncel·lista i compositor estatunidenc entregat a les músiques world, jazz i clàssica.

## Biografia

Va començar a estudiar violoncel als 10 anys, i va continuar a la Universitat d'Indiana. Després va ensenyar música a diverses escoles elementals i el 1968 es va unir a la Western Kentucky University, dirigint-hi l'orquestra.
El 1970 es va unir al Paul Winter Consort (grup de música d'avantguarda que experimentava amb músiques del món), alhora que formava part de l' Orquestra Simfònica de Nashville; el 1977, va escollir una carrera en solitari.
El 1986 va iniciar programes d'educació musical a les escoles: Young Audiences, Inc. i Music for People .
Va tocar amb Bobby McFerrin, Spyro Gyra i els Wulu Bunun (aborígens taiwanesos),
Ha compost la música per a una dotzena de pel·lícules, incloses Until the End of the World i Heat. La seva música ha estat utilitzada molt sovint per Jean-Luc Godard des de principis dels 90.
El 2002 va rebre un premi Grammy.

## Discografia

* The Darling Conversations, (2007, amb Julie Weber)
* Open Window, (2003, amb John Marshall)
* The Tao of Cello, (2003)
* Refuge, (2002, amb Terry Tempest Willimas)
* River Notes, (2002, amb Barry Lopez)
* Cello Blue, (2001)
* Musical Massage - In Tune, (2001, amb l'Adagio Ensemble i John Marshall)
* Musical Massage - Balance, (2000, amb l'Adagio Ensemble)
* Epigraphs, (2000, amb Ketil Bjørnstad)
* The Sea II, (1998, amb The Sea Group)
* The River, (1997, amb Ketil Bjørnstad)
* Window Steps, (1996, amb Pierre Favre)
* Darkwood, (1995)
* The Sea, (1995, amb The Sea Group)
* 8-String Religion, (1993)
* Migration, (1992, amb Peter Kater)
* Cello, (1992)
* Until the End of the World (soundtrack), (1991) (B.O.F.)
* Homage, (1989, amb Peter Kater)
* Amber, (1987, amb Michael Jones
* Eos, (1984, amb Terje Rypdal)
* Cycles, (1981, amb Collin Walcott, Jan Garbarek, Oscar Castro-Neves, Steve Kuhn, Arild Andersen)
* Journal October, (1980)
Paul Winter Consort:
* Icarus, (1972)
* Road, (1970)

## Referències

* ↑ Site officiel
# David Daniels

David Daniels (Spartanburg, Carolina del Sud, Estats Units, 12 de març de 1966) és un contratenor estatunidenc.
Estudià música al Cincinnati College Conservatory of Music per formar-se com a tenor, però descontent amb els resultats decidí canviar al registre de contratenor mentre estudiava la carrera a la universitat de Michigan. Debutà el 1992 i des de llavors s'ha convertit en un dels contratenors actuals més sol·licitats, amb interpretacions que li han valgut reconeixements internacionals. El 1999 debutà al Metropolitan Opera House com a Sesto al Giulio Cesare de Händel.
El mes de novembre de 2013 al Gran Teatre del Liceu de Barcelona, interpreta el paper d'Ottone a l'òpera Agrippina de Händel
Malgrat que s'ha especialitzat en música barroca i del classicisme també ha interpretat obres de compositors del romanticisme i contemporanis, com Berlioz, Britten o Poulenc, habitualment no associades a contratenors.

## Referències

* ↑ Healy Lynck, Nola. «Daniels, David». A: Britannica Book of the Year 2010. Encyclopaedia Britannica, Inc., 1 de març de 2010, p. 79–80. ISBN 978-1-61535-366-8. [Consultaː 14 de maig de 2017].

## Enllaços externs

* (anglès) Pàgina web de David Daniels Arxivat 2011-08-16 a Wayback Machine.
# Desesperació (pel·lícula)

Desesperació (títol original: Despair - eine Reise ins Licht) és una pel·lícula germano-francesa de Rainer Werner Fassbinder estrenada el 1978. Ha estat doblada al català.

## Argument

París, anys 20. Minuciós retrat psicològic d'un emigrant rus que viu a París. Hermann, magnat de la xocolata, s'ha allunyat tant del món que l'envolta que arriba fins i tot a observar-se ell mateix des de fora del seu propi cos. En conèixer un home que és físicament idèntic a ell, trama un pla criminal amb què pretén garantir-se per sempre la seguretat econòmica.

## Repartiment

* Dirk Bogarde: Hermann Hermann
* Andréa Ferréol: Lydia
* Klaus Löwitsch: Felix Weber
* Volker Spengler: Ardalion
* Peter Kern: Müller
* Alexander Allerson: Mayer
* Gottfried John: Perebrodov
* Hark Bohm: El Doctor
* Bernhard Wicki: Orlovius
* Isolde Barth
* Ingrid Caven: la recepcionista de l'hotel
* Adrian Hoven: Inspector Schelling
* Roger Fritz: Inspector Braun
* Voli Geiller: Madame
* Hans Zander: el germà de Müller

## Premis i nominacions

* Premi a la direcció, muntatge i producció als Deutscher Filmpreis el 1978.
* Nominació per la Palma d'or al Festival de Cannes el 1978.

## Referències

* ↑ «Desesperació». esadir.cat.
* ↑ «Despair». The New York Times.
# Diabetis

«Diabetis» té aquests significats:
* La més comuna és la diabetis mellitus que inclou la tipus 1 (anomenada també juvenil), la tipus 2 (dels adults), i la diabetis gestacional (diabetis durant l'embaràs).
* Menys coneguda és la diabetis insípida.
# Davit Mujiri

Davit Mujiri (Tbilisi, Geòrgia, 2 de gener de 1978) és un exfutbolista georgià que disputà 26 partits amb la selecció de Geòrgia, aconseguint un únic gol en un partit contra les Illes Féroe de classificació per a la Eurocopa 2008. Actualment ocupa el càrrec de secretari general a la Federació Georgiana de Futbol.
Mujiri és el fill del defensa del FC Dinamo Tbilisi Dmitri Mujiri. Després de guanyar el títol de lliga georgià el 1998, amb 20 anys va ser nomenat el millor jugador de la lliga per alguns diaris esportius, i va marxar al conjunt moldau del FC Sheriff.
Mujiri va guanyar el doblet nacional a Moldàvia amb el Sheriff el 2001, i va finalitzar la temporada com el màxim golejador amb 17 gols marcats. Aviat va emprendre el seu camí cap al SK Sturm Graz i va passar cinc anys a Àustria, ajudant el seu equip a ser subcampió a la lliga ia la final de Copa el 2002.
Més tard va marxar al Krylya Sovetov Samara i al FC Lokomotiv Moskva russos, així com al Sanfrecce Hiroshima japonès. Després de tornar al seu país natal, va aconseguir el títol georgià amb el FC Zestaponi el 2012 abans de finalitzar la seva carrera professional i començar a treballar al club el mateix any. Mujiri va ser més tard director esportiu del FC Samtredia.
D'altra banda, està llicenciat en periodisme i, a més del georgià, parla amb fluïdesa el rus, l'alemany i l'anglès.

## Clubs

| Club | País | Any |
| Dinamo Tbilisi | Geòrgia | 1994-1998 |
| FC Sheriff Tiraspol | Moldàvia | 1999-2001 |
| Sturm Graz | Àustria | 2001-2005 |
| Krylia Sovetov | Rússia | 2005-2008 |
| Lokomotiv Moscou | Rússia | 2008-2009 |
| Dinamo Tbilisi | Geòrgia | 2010 |
| Sanfrecce Hiroshima | Japó | 2011 |
| Zestafoni | Geòrgia | 2012 |

## Referències

* ↑ National Football Teams
# Denis Bertolini

Denis Bertolini (Rovereto, Província de Trento, 13 de desembre de 1977) va ser un ciclista italià, professional del 2002 al 2009. Del seu palmarès destaca la victòria als Jocs del Mediterrani de 2001.
És cosí del també ciclista Alessandro Bertolini.

## Palmarès

* 1998
** 1r al Trofeu Papà Cervi
* 2001
** Medalla d'or als Jocs del Mediterrani en ruta
* 2004
** Vencedor de 2 etapes del Circuit des Mines
** Vencedor d'una etapa de la Cursa de la Pau

## Enllaços externs

* Fitxa a sitiodeciclismo.net
* Fitxa a cyclingbase.com
* Fitxa a sitiodeciclismo.net
* Fitxa a procyclingstats.com
# Denise Burton

Denise Burton (Leeds, 24 de gener de 1956) va ser una ciclista britànica que va combinar la carretera amb el ciclisme en pista. Va guanyar una medalla de bronze al Campionat del món de persecució.
És filla de la també ciclista Beryl Burton.

## Palmarès

* 1976
** Campiona del Regne Unit en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Denise Boyer

Denise Boyer (París, 12 de setembre de 1946) és una filòloga i traductora francesa, especialista en llengua i literatura catalanes.

## Carrera professional

Va estudiar Hispàniques a la Sorbona i va obtenir l'«agrégation d'espagnol» l'any 1968. Primer fou professora a la Universitat d’Orleans (1996-2003). Després, successivament «assistante» (1970), «maître-assistant» (1981) i «maître de conférences» (1984) d'espanyol i català de la Universitat de París La Sorbona, s'hi va doctorar amb una tesi titulada L'œuvre en vers de Salvador Espriu - Essai de systématique (tesi doctoral, 1994). De l'any 2003 al 2009 hi va ocupar la càtedra de llengua i cultura catalanes i hi va dirigir el Centre d'Estudis Catalans. L'any 2007 va crear el «Séminaire d'études catalanes» (SEC) de l'equip de recerca Centre de Recherches Interdisciplinaires sur les mondes ibériques en contemporains (CRIMIC) de la Universitat La Sorbona, dirigit pel doctor Sadi Lakhdari, i la revista en línia Catalonia, que recull els treballs de les jornades d'estudi organitzades pel SEC. Des de l'any 2009 és catedràtica emèrita de la Universitat de París La Sorbona. I des de 2011 és membre corresponent de la Secció Filològica de l’Institut d’Estudis Catalans.

## Publicacions

Les seves publicacions i conferències tracten de poesia i novel·la del segle XX: Salvador Espriu, J.V. Foix, Narcís Comadira, Mercè Rodoreda, Gabriel Ferrater, Manuel de Pedrolo. Entre aquests treballs es poden esmentar especialment les investigacions i publicacions sobre l'obra d'Espriuː Lecture d’un poème d’Espriu (1977), L'espace vécu dans l’oeuvre poétique de Salvador Espriu (1982), L’oeuvre en vers de Salvador Espriu: essai de systématique (1994), Metres i rimes espriuencs (2003), i la traducció al francès feta en col·laboració, de Cementiri de Sinera, Les hores i Setmana Santa.
També ha estudiat aspectes de l’obra de J.V. Foixː Hommage a la memoire du poete catalan, (1987). I de Narcís Comadiraː Narcís Comadira, une poésie qui dit des choses (1989), De l'enigma a l’art de la fuga: la poesia de Narcís Comadira dels darrers vint anys (2003), de qui ha traduït també En quarantena (2005). Ha traduït també al francès obra de Miquel-Àngel Riera i Josep Maria Benet i Jornet. Ha signat també articles sobre literatura castellana –Manuel Vázquez Montalbán, García Lorca, Luis Martín-Santos o Valle-Inclán.
És membre del consell assessor de les revistes Els Marges, Anuari TRILCAT- Estudis de traducció, recepció i literatura catalana i Indesinenter.

## Guardons

Ha estat guardonada amb el Premi Internacional Ramon Llull (2009) i el Premi Batista i Roca (2016).

## Referències

* 1 2 3 «Denise Boyer | enciclopèdia.cat». [Consulta: 19 juliol 2021].
* 1 2 3 4 5 6 «Curriculum vitae. Denise Boyer» (en francès). CRIMIC, 2017. [Consulta: juliol 2021].
* 1 2 «Memòria Curs 2010-2011. Membres corresponentsː Denise Boyer». IEC Secció Filològica, 09-05-2011. [Consulta: juliol 2021].
* ↑ «Traduccions de la literatura catalana - Denise Boyer». Visat. PEN Català. [Consulta: 19 juliol 2021].
* ↑ «Denise Boyer». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Discourse

El Discourse és un programari de codi obert per a fòrums d'internet i administració de llistes de correu creat el 2013 per Jeff Atwood, Robin Ward i Sam Saffron. El Discourse va rebre originalment fons de First Round Capital i Greylock Partners. L'aplicació està escrita amb Ember.js i Ruby on Rails. S'utilitza PostgreSQL com a sistema d'administració de base de dades.
Des d'una perspectiva d'usabilitat, Discourse va innovar en el camp de programari de fòrums que existia en incloure funcions popularitzades recentment per les grans xarxes socials, com ara el desplaçament infinit, les actualitzacions en viu, l'expansió d'enllaços i la funció d'arrossegar i deixar anar fitxers adjunts. No obstant això, els objectius establerts pel projecte són més socials que no pas tècnics; centrats en millorar la qualitat de la discussió en línia a través d'un millor programari de fòrum.
El codi font es distribueix sota la Llicència Pública General GNU versió 2; per tant, Discourse pot ser millorat per qualsevol persona. Per altra banda, existeix un servei d'hostatjament que pot contractar-se des de la mateixa companyia dels fundadors. A data d'octubre de 2017, més de 700 empreses o instàncies havien triat aquesta opció. Al maig de 2017, el cofundador Jeff Atwood va afirmar en una entrevista que la companyia estava generant aproximadament 120.000 dòlars al mes en aquell moment.

## Referències

* ↑ «StackExchange Founder Vows to Reinvent Online Discourse». Wired, 06-02-2013.
* ↑ «Stack Exchange Co-Founder Jeff Atwood Launches Forums Startup Discourse». TechCrunch, 05-02-2013.
* ↑ «Why Discourse uses Ember.js». eviltrout.com.
* ↑ «Discourse - FAQ». discourse.org.
* ↑ «Discourse - A new type of forum». ITworld, 19-04-2013. Arxivat de l'original el 2013-10-30. [Consulta: 3 maig 2019].
* ↑ «700+ customers and counting». discourse.org.
* ↑ «Discourse». indiehackers.com.
# Discosura

Discosura és un gènere d'ocells de la subfamília dels lesbins (Lesbiinae) dins la família dels troquílids (Trochilidae). Aquests colibrís habiten zones foestals del Neotròpic.

## Taxonomia

Segons la Classificació del Congrés Ornitològic Internacional (versió 14.1, 2024) aquest gènere està format per cinc espècies:
* colibrí cuallarg verd (Discosura conversii).
* colibrí cuallarg ventrenegre (Discosura langsdorffi).
* colibrí cuallarg de Letícia (Discosura letitiae).
* colibrí cuallarg de raquetes (Discosura longicaudus).
* colibrí cuallarg emplomallat (Discosura popelairii).

## Referències

* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 12 octubre 2024].
# Cantó de Nemours

El cantó de Nemours és una divisió administrativa francesa del departament del Sena i Marne, situat al districte de Fontainebleau i al districte de Provins. Des del 2015 té 51 municipis i el cap és Nemours.

## Municipis

* Arville
* Aufferville
* Bagneaux-sur-Loing
* Beaumont-du-Gâtinais
* Blennes
* Bougligny
* Bransles
* Chaintreaux
* Château-Landon
* Châtenoy
* Chenou
* Chevrainvilliers
* Chevry-en-Sereine
* Darvault
* Diant
* Dormelles
* Égreville
* Faÿ-lès-Nemours
* Flagy
* Garentreville
* La Genevraye
* Gironville
* Grez-sur-Loing
* Ichy
* Larchant
* Lorrez-le-Bocage-Préaux
* La Madeleine-sur-Loing
* Maisoncelles-en-Gâtinais
* Mondreville
* Montcourt-Fromonville
* Montigny-sur-Loing
* Montmachoux
* Nanteau-sur-Lunain
* Nemours
* Noisy-Rudignon
* Nonville
* Obsonville
* Ormesson
* Paley
* Poligny
* Remauville
* Saint-Ange-le-Viel
* Saint-Pierre-lès-Nemours
* Souppes-sur-Loing
* Thoury-Férottes
* Treuzy-Levelay
* Vaux-sur-Lunain
* Villebéon
* Villemaréchal
* Villemer
* Voulx

## Història

Llista dels consellers generals successius :
| Data d'elecció | Identitat | Partit |
| 1945-1949 | Charles Gonneau | PCF |
| 1949-1949 | Jacques David | RS, després divers droite |
| 1961-1979 | Étiene Dailly | radical, després UDF |
| 1979-1985 | Maurice Ruet | RPR |
| 1985-2005 | Charles Hochart | RPR, després UMP |
| 2005-2011 | Bernard Rodier | UMP |
| 2011-2015 | Claude Jamet | Divers gauche |
| les dades anteriors no són pas conegudes ||||
# Rectoria de Begudà

La Rectoria és una obra de Sant Joan les Fonts (Garrotxa) inclosa a l'Inventari del Patrimoni Arquitectònic de Catalunya.

## Descripció

És un edifici de planta rectangular, i teulat a dues aigües, situat en un pendent. Disposa de planta i dos pisos pel costat sud i planta i pis al costat est. La façana principal mira al sud i té dues grans arcades a la planta baixa, més una de cegada. A la façana oest, disposa d'una amplia eixida. Una de les pedres porta la data "1783".

## Història

Francesc Caula digué: "Han dit alguns historiadors que els monjos de Sant Joan posseïren una conreria i casa de salut o convalescència a Begudà, referint-se a l'actual rectoria. No hi ha res de tot això. L'actual casa rectoral era, antigament, molt més petita i fou habitada per una família pagesa que la tenia en domini directe dels senyors del castell de Mont-rós. La vídua d'un tal Pere Vilar la va vendre pel preu de 50 lliures a mossèn Pere Pontí, rector de Begudà, com a laica i privada persona, l'any 1573, qui la llegà en testament al seu nebot Anton Noguer Pontí, veí de Montagut. Aquest la va vendre pel preu de 42 lliures als pagesos de Begudà el 23 de maig de 1610, els quals la volien per a rectoria, de la qual n'estaven marcats, ja que la doma -avui Ca l'Escolà- era per a ús exclusiu del somer.

## Referències

* 1 2 «Rectoria». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2016].
# Riho Sakamoto

Riho Sakamoto (坂本 理保, 7 de juliol de 1992) és una futbolista japonesa.

## Selecció del Japó

Va debutar amb la selecció del Japó el 2017. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2017 | 1 | 0 |
| Total | 1 | 0 |

## Referències

* ↑ 2017 Japan Football Association(japonès)

## Enllaços externs

* Riho Sakamoto, Fitxa a Soccerway
# Troy

«Troy» té aquests significats:
* Troy (anglès) o Troia (pel·lícula) (anglès), drama històric dirigit el 2004 per Wolfgang Petersen
* Unça troy, unitat de mesura de massa anglosaxona
* Toponímia:
** Troy (Alabama), població dels Estats Units a l'estat d'Alabama
** Troy (Carolina del Nord)
** Troy (Carolina del Sud)
** Troy (Idaho)
** Troy (Illinois)
** Troy (Indiana)
** Troy (Kansas)
** Troy (Maine)
** Troy (Michigan)
** Troy (Missouri)
** Troy (Montana)
** Troy (Nova York)
** Troy (Nou Hampshire)
** Troy (Ohio)
** Troy (Pennsilvània)
** Troy (Tennessee)
** Troy (Texas)
** Troy (Vermont)
** Troy Grove, població dels Estats Units a l'estat d'Illinois
** East Troy, població dels Estats Units a l'estat de Wisconsin
* Biografies:
** Troy Alves (1966), culturista
** Troy Bayliss (Taree, Nova Gal·les del Sud, 1969), pilot de motociclisme australià
** Troy Corser (Wollongong, 1971), pilot australià de motociclisme de velocitat
** Troy Murphy (1980, Morristown, Nova Jersey), jugador nord-americà de bàsquet
** Troy Ruttman, pilot estatunidenc de curses automobilístiques
# Teedyuscung

Teedyuscung (1700-1763) fou un cap dels lenape, testimoni dels conflictes entre els colons de Pennsilvània i el seu poble per la Walking Purchase. Fou convertit al cristianisme pels germans moravians (s'anomenarà Gideon) i el 1755 fou escollit cap dels lenape. Des del 1756 s'enfrontà contra els colons i contra la Confederació iroquesa, i el 1758 signà el tractat d'Easton, pel qual deixava de donar suport als francesos de Fort Duquesne. Però el 1762 els anglesos decidiren renegociar el tractat i va morir quan uns desconeguts cremaren la seva cabanya.
# Petroica de flancs negres

La petroica de flancs negres (Poecilodryas hypoleuca) és un ocell de la família dels petròicids (Petroicidae).

## Hàbitat i distribució

Habita els boscos, matolls i vegetació secundària a les Raja Ampat, a Waigeo, Salawati i Misool i Nova Guinea, a excepció de l'est i sud-est.

## Referències

* ↑ «Petroica de flancs negres». Cercaterm. TERMCAT, Centre de Terminologia. Rev. 10/10/2023(català)
# Rasa del Malpàs (Odèn)

La Rasa del Malpàs és un torrent afluent per la dreta del Riu Fred que fa tot el seu curs pel terme municipal d'Odèn. Neix al vessant oriental del Pedró, a 70 m. del cim. D'orientació global cap a llevant, la seva conca recull les aigües de les terres situades l'oest del poble Cambrils i desguassa al Riu Fred dins d'aquest poble, a tocar de l'extrem sud dels terrenys del càmping la Comella i a 110 m. a ponent del poliesportiu del poble. La seva xarxa hidrogràfica, que també transcorre íntegrament pel terme d'Odèn, està constituïda per sis cursos fluvials la longitud total dels quals suma 4.205 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Les coordenades del lloc on neix, segons el web de la XRCC, són 42° 8′ 35.25″ N, 1° 22′ 1.125″ E﻿ / ﻿42.1431250°N,1.36697917°E﻿ / 42.1431250; 1.36697917
* ↑ Les coordenades de la confluència, segons el mapa de l'Institut Cartogràfic de Catalunya, són 42° 8′ 14.17″ N, 1° 23′ 18.94″ E﻿ / ﻿42.1372694°N,1.3885944°E﻿ / 42.1372694; 1.3885944
# Cantó de Vervins

El cantó de Vervins és un cantó francès del departament de l'Aisne, situat al districte de Vervins. Té 24 municipis i el cap és Vervins.

## Municipis

* Autreppes
* Bancigny
* La Bouteille
* Braye-en-Thiérache
* Burelles
* Fontaine-lès-Vervins
* Gercy
* Gronard
* Harcigny
* Hary
* Haution
* Houry
* Laigny
* Landouzy-la-Cour
* Lugny
* Nampcelles-la-Cour
* Plomion
* Prisces
* Rogny
* Saint-Algis
* Thenailles
* La Vallée-au-Blé
* Vervins
* Voulpaix

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Pachy | SFIO |
| 1949-1973 | M. Semat | RPF, després UDR |
| 1973-1979 | Henri Duflot | Divers droite |
| 1979- | Jean-Pierre Balligand | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 9.880 | 9.665 | 9.055 | 8.530 | 8.486 | 8.103 | 8.171 |
| A partir de 1990: Població sense dobles comptes |||||||
Histograma (elaboració gràfica per Wikipédia)